Վերա Լոմակո

**Վերա Ֆյոդորովնա Լոմակո** (, ), խորհրդային օդաչու, համաշխարհային ռեկորդակիր և Հայրենական մեծ պատերազմի մասնակից, կործանիչ էսկադրիլիայի հրամանատար, մասնակցել է Կարմիր հրապարակում անցկացվող օդային շքերթներին։

## Կենսագրություն
Ծնվել է 1913 թվականի դեկտեմբերի 25-ին Օմսկում, քաղաքական աքսորյալի՝ գոմելյան երկաթուղային մեքենավարի ընտանիքում։ Դպրոցն ավարտելուց հետո աշխատել է Գոմելի «Գոմսելմաշ» գործարանի ձուլման արտադրամասում։ Սովորել է Լենինգրադի ռազմական տեսական օդաչուական դպրոցում, ապա՝ Կաչայի ավիացիոն դպրոցում (ավարտել է 1933 թվականին))։

1937 թվականին նրան ուղարկել են Սևաստոպոլ՝ հիդրոինքնաթիռով թռիչքի տեխնիկան ուսումնասիրելու համար։ Վերա Լոմակոն սահմանել է եռանկյունաձև թռիչքի համաշխարհային ռեկորդ։ 1938 թվականի հուլիսի 2-ին Մարինա Ռասկովայի և Պոլինա Օսիպենկոյի հետ միասին մասնակցել է առաջին կանանցից բաղկացած հեռավոր անվայրէջք թռիչքին МП-1 հիդրոինքնաթիռով Սևաստոպոլից դեպի Արխանգելսկ (Լախտայի օդանավակայան)։ Այդ  թռիչքի համար պարգևատրվել է Լենինի շքանշանով։ 1938 թվականի հուլիսի 20-ին նրան շնորհվել է կապիտանի կոչում։

1939 թվականից ծառայել է 58-րդ կործանիչ ավիացիայի բրիգադում՝ Մոսկվայի մոտ գտնվող Օրշայում։ 1939 թվականից եղել է ՀամԿ (բ)Կ /ԽՄԿԿ անդամ։
Մասնակցել է Հայրենական մեծ պատերազմին, եղել է 586-րդ կործանիչ ավիացիոն գնդի էսկադրիլիայի հրամանատար՝ թռիչքներ է իրականացրել «Յակ-1» ինքնաթիռով, կատարելով ութ մարտական առաջադրանք։ Մոսկվայի պաշտպանության ժամանակ կատարել է ֆաշիստական ռմբակոծիչների և ուղեկցող կործանիչների   կործանման առաջադրանքներ։ 1941-1942 թվականներին Մարինա Ռասկովայի հետ միասին մասնակցել է կանանց ավիացիոն գնդերի կազմավորմանը։

Մասնակցել է Բելառուսիայի  ազատագրմանը՝ որպես 586-րդ կործանիչ ավիացիոն  էսկադրիլիայի հրամանատար, կործանիչ գնդի շտուրման  և գնդի հրամանատարի տեղակալ (634-րդ ազգային ռմբակոծիչ ավիացիոն  գունդ): У-2 ինքնաթիռով կատարել է 25 մարտական թռիչք: Նրան է հանձնվել Կրիչևսկի երկաթուղային աշխատողների միջոցներով կառուցված երեք ինքնաթիռներից մեկը՝ «Կրիչևսկի հանգույցի երկաթուղային աշխատողներից՝ մայոր Վերա Լոմակոյին» մակագրությամբ: Բազմաթիվ հետախուզական և լուսանկարահանման  թռիչքներ է իրականացրել թշնամու դիրքերի վրայով՝ Չաուսիի, Մոգիլևի և Մինսկի մոտակայքում: 1944 թվականի օգոստոսի 13-ին «իր ստորաբաժանման հմուտ ղեկավարման և գերմանացի զավթիչների ջախջախման հրամանատարության առաջադրանքների օրինակելի կատարման, ինչպես նաև 33 մարտական թռիչքներ անձամբ իրականացնելու համար» մայոր Լոմակոն պարգևատրվել է Հայրենական պատերազմի 1-ին աստիճանի շքանշանով:

1944 թվականի հունվարից եղել է 4-րդ ավիացիոն բանակի 425-րդ առանձնակի բանակային կապի ավիացիոն էսկադրիլիայի հրամանատար։ Նրա հրամանատարության ներքո գտնվող էսկադրիլիան իրականացրել է 1679 մարտական թռիչքներ։ Ապրիլի 30-ին էսկադրիլիայի հրամանատար մայոր Լոմակոն պարգևատրվել է Հայրենական պատերազմի 2-րդ աստիճանի շքանշանով։

Պատերազմից հետո բնակվել է Մոսկվայում։ Մահացել է 1984 թվականի հոկտեմբերի 14-ին։

Ամուսնացած է եղել օդաչու Պյոտր Դմիտրիևիչ Բաշմակովի հետ։

## Հիշատակ
* Կրիչև քաղաքի փողոցներից մեկն անվանակոչվել է Վերա Լոմակոյի անունով, նրա պարգևներն ու փաստաթղթերը ցուցադրվում են Կրիչևի գավառագիտական թանգարանում:
* Գլուբոկոե քաղաքի փողոցներից մեկն անվանակոչվել է Վերա Լոմակոյի պատվին:

## Ծանոթագրություններ

## Արտաքին հղումներ
* ЛОМАКО Вера Фёдоровна
* Фотография на сайте РГАКФД

Կատեգորիա:Խորհրդային օդաչուներ